МАРКО ПИЈЕ УЗ РАМАЗАН ВИНО

**Књижевна врста: епска песма**

**Књижевни род: епика**

**Tema:**  
Маркова непослушност и терење ината султану

**ЛИКОВИ: Марко и султан**

* Епска песма написана у дестерцу
* ( Ви-но пи-је Кра-ље-ви-ћу Мар-ко)
* 1 2 3 4 5 6 7 8 9 10

Почетак песме: Султан издаје наредбу да се поштује пост Рамазан

Рамазан је пост који претходи великом исламском празнику Бајраму. Сваки припадник турског царства морао је да поштује султанову наредбу, а сад треба да је поштује и Марко.

**Цар је наредио да се не:**

Да с’ не пије уз рамазан вино,

Да с’ не носе зелене доламе,

Да с’ не пашу сабље оковане,

Да с’ не игра колом уз кадуне;

**Марко крши султанове наредбе**

Био је хришћанин и сматрао је да се султанове наредбе на њега не односе, те да се може понашати у складу са својом вером, а не исламском. Радио је све што је забрањено, али султану је пркосио тако што је силом приморавао побожне угледне Турке да крше стоге султанове наредбе.

Марко игра колом уз кадуне,

Марко паше сабљу оковану,

Марко носи зелену доламу,

Марко пије уз рамазан вино,

Још нагони оџе и аџије,

Да и они с њиме пију вино

Врхунац: Сукоб између Марка и султана

Марково понашање изазвало је чуђење и неверицу и о њему се на све стране причало. Незадовољан и љут због понашања свог вазала, султан шаље људе да нађу Марка и доведу га пред њега. Бесан на султана Марко крчагом разбија главу тим људима и тада настаје врхунац његове бахатости, самовоље и непослушности.

Расрди се Краљевићу Марко,

Пак довати ону купу с вином,

Па удара царева чауша,

Прште купа а прште и глава,

И проли се и крвца и вино.

Маркова излази из сукоба као победник

Намргођени Марко дошао је пред султана под пуном ратном опремом, као да није у питању његов "поочима" Примакао је себи и буздован и сабљу јер се бојао кавге и оружје му је могло затребати. На султанова питања је одговарао смирено и мудро. Није показивао страх нити је осећао кајање због своје непослушности и кршења строгих забрана. Пред таквим Марком султан се осечао несигурним и помало уплашеним. Окретао се око себе да види да ли му неко може притећи у помоћ, а када је видео да никога нема из страха се одмакао.

Гледи царе на четири стране,

Не има ли тко ближе до Марка:

Ал’ код Марка нигди никог нема,

Већ најближе царе Сулејмане;

Цар с’ одмиче, Марко се примиче,

Док дотера цара до дувара;

Султан се повлачи и из страха награђује Марка

Пред Марком су пале све султанове наредбе, а повукао се и сам султан, уплашен и доведен у непријатну ситуацију. Да би смирио Марка и његову узаврелу крв даје му стотине дуката и дозвољава му да слободно пије.